google/wiki40b huggingface dataset:
Nicolai Højgaard

Idrettskarriere

Højgaard kom på fjerdeplass i Danish International Amateur Championship 2017. I det danske mesterskapet i golf (DM slagspil) i 2018 kom han på niendeplass. Han kom på femteplass i Copa Baleares, sjetteplass i Junior Orange Bowl International og sjetteplass også i Portuguese Internacional Amateur Championship i 2017. 
Han deltok i European Nations Cup i Spania, og kom der på 12.-plass. Han kom på andreplass totalt i Toyota Junior World Cup 2018 i Japan, bak sin tvillingbror Rasmus Højgaard. Han vant EM i golf for amatører 2018, ett slag foran Robin Dawson, og han deltok på Danmarks lag som fikk bronse i Lag-EM i golf for amatører 2018.
Han representerte Danmark under Sommer-OL for ungdom 2018, og kom der på niendeplass.
Fleischer's Hotel

Fleischer's Hotel er et hotell på Vossevangen i Voss kommune i Hordaland, det ligger ved E16, like ved Voss stasjon. Hotellet ble grunnlagt i 1864.
Hva sier reven?

Norsk utgave

Poplåten og videoen The Fox fikk viral spredning på internett etter at den ble lagt ut på YouTube 3. september 2013. Filmen ble også den mest sette på nettstedet dette året. Bokversjonen av hiten ble gitt ut av Aschehoug forlag 12. november samme år. Den ble ifølge forlaget planlagt før videoen ble offentliggjort på nettet. Førsteopplaget var på i alt 75 000 eksemplarer. Ifølge «Boklista», Bokhandlerforeningens bestselgerliste, ble «Hva sier reven?» den nest mest solgte barneboka i Norge i 2013.

Engelskspråklig utgave

En utgave med den opprinnelige engelske sangteksten ble gitt ut i USA og Canada av forlaget Simon and Schuster 10. desember 2013. Planlagt opplag for det amerikanske markedet var 250 000. Boka kom ut samtidig i en innbundet og heftet utgave i Storbritannia. 
I de fem første salgsukene, fra to uker før jul 2013 og inn i det nye året, oppnådde den amerikanske utgaven førsteplass i kategorien «bildebøker for barn» på den prestisjefylte bestselgerlista til The New York Times Book Review, og 23.-plass på avisa USA Todays liste over mest solgte bøker den første salgsuka. Boka ble utsolgt etter én dag på netthandelsstedet Amazon.com, og satte rekord for en barnebok ved å selge flere enn 60 000 eksemplarer i butikken i løpet av en uke, med i alt seks opplag og 300 000 trykte bøker en uke etter opprinnelig utgivelse. Boka lå på NY Times' bestselgerliste i 16 uker.
Hespriholmen

Hespriholmen er en holme, eller ei lita øy, i Bømlo kommune i Hordaland.
Holmen ligger tre kilometer ut i havet vest for Bømlo, nord for Espevær. Berggrunnen i området tilhører den vestre gneisregionen.

Norges eldste bergindustri

Hespriholmen er bare ca. 15 da og høyeste punkt er på knapt 30 meter. Etter systematisk leting lyktes arkeologer og geologer på 1920-tallet i å finne rester her etter ett stort og to mindre steinbrudd som har vært brukt i steinalderen. Økser av grønnstein herfra er funnet både sør i Rogaland, så langt nord som i Sogn, og en og annen øks er funnet østafjells.
Hovedbruddet fronter havet i vest. Her er det under ekstremt vanskelige forhold hentet ut ca. 350 kubikkmeter grønnstein. Dette åpne bruddet er ca. 30 meter langt og ti meter høyt, med varierende dybde og den eldste delen liggende øverst. Steinbryterne har arbeidet seg nedover fra toppen og ut mot sidene. Veggene er dermed nærmest loddrette, og gulvet nokså flatt. Dette danner en avsats ca. seks meter over dagens havnivå. Man har altså sluttet å hente grønnstein fra Hespriholmen da havet stod ca. seks meter høyere enn det gjør i dag, dvs omkring år 2000 f.Kr. Om en regner med alle tre steinbruddene, er anslagsvis 4-500 kubikkmeter grønnstein fjernet fra holmen, dvs ca. tusen tonn. Disse måtte fraktes i båt til hovedøyen ca. 6 km mot øst. Dykkerundersøkelser tyder på at så mye som 70% av steinfrakten havnet på sjøbunnen.
Store slagmerker tyder på at noe av steinen ble brutt løs med kraftige slag, mens bålrester tyder på at blokker er brent løs. Da må brensel være fraktet ut til holmen. Arbeidet har pågått om sommeren, for en liten skinnbåt kan bare legge til her i godværstider. En skinnbåt kunne neppe frakte mer enn et par hundre kilo stein om gangen. Steinalderfolk andre steder kunne gå alene på jakt etter flint eller skifer til redskaper, men de som hentet grønnstein på Hespriholmen, måtte organisere seg i lag for å bryte løs steinen og deretter frakte den over den farlige havstrekningen som ser ut til å ha slukt de fleste av transportene på vei mot land. Grønnstein var en svært verdifull ressurs for steinalderfolket som bodde i området. På noen av Bømlo-boplassene er det registrert opptil 1.700 avslag av grønnstein pr kvadratmeter blant avfallet. I tillegg ble grønnstein spredt over store deler av landet.Arkeologiske undersøkelser i regi av UiB i 2014 avdekket en verkstedboplass, en knakkeplass, på en strandvoll fra steinalderen i en vik rett inn for Hespriholmen.
Steinbruddet på Hespriholmen ble brukt i ca. 5.500 år.
Etter steinalderen ble det tatt ut kleberstein i området, men ikke på denne holmen.
Takaroa

Takaroa er en atoll og en kommune i Tuamotuøyene i Fransk Polynesia. Folketellingen i 2017 viste at atollen hadde et innbyggertall på 674, med 1 195 innbyggere i kommunen som helhet. Kommunen omfatter også Takapoto og Tikei.
Takaroa er 24 km lang og 8 km bred. Det er flyplass på Takaroa.
Sericomyia silentis

Utseende

Sericomyia silentis er en stor, lyst gul og svart, kraftig, vepselignende flue. Den er ca. 15-18 millimeter lang.  Den ligner på en stikkveps. Men alle fluer skiller seg fra vepser på den korte antennen og fordi de bare har to vinger.  Vepser har ganske mye lengre antenner og fire utviklede vinger.  
Ansiktet er gult med en mørk svart midtlinje. På hodet er det to store, mørke fasettøyne. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene. Antennens artista er «fjærformet».
Bakkroppen har mønster i gult og svart. Langs midten er det en svært smal mørkere midtlinje. Hvert av  bakkroppsleddene er mørke i den bakerst halvdelen, samt at det er en smal mørk stripe i framkanten. I midtpartiet er bakkroppsleddene gule, disse gule stripene er smalest ved midtlinjen av bakkroppen og utvides mot ytterkanten. Det vil si at de blir bredere ut mot bakkroppssiden.  Scutellum er svart, og skiller seg ikke fra brystets ryggside som er skinnenede blankt og svart. Brystets sider har noen gule felt like ved vingefestene. Beina er for det meste lyst gule og litt rødere ved kroppen (låret).

Levevis

Sericomyia silentis kan påtreffes i åpen skog og særlig på gress- og blomsterenger. Den besøker blomster eller sitter og soler seg på et blad. 
Larvene lever i ferskvann og ligner larvene i slekten Eristalis. Alle fluer gjennomgår en fullstendig forvandling, med et puppestadium mellom stadiet som larve og voksen.
Europavei 18 (Buskerud)

Kommuner og knutepunkter

Fortsetter som europavei 18 (Vestfold)
Agnes av Roma

I den katolske kirke

Innenfor katolisismen er Agnes skytshelgen for unge jenter, forlovede par, gartnere, kyskhet og for råd om en god ektemann. Hun regnes som en av de mest kjente jomfrumartyrene fra den tidlige romerske kirken. Det er sansynlig at hun døde under forfølgelsen av kristne som ble iverksatt av keiser Diokletian i 303 og varte frem til 305.
Kulten rundt henne startet allerede tidlig på 300-tallet, ved at blant annet keiser Konstantin I den store døpte sin datter ved hennes gravsted. Konstantia bygde en basilika på samme stedet i 350.

Biografi

Mye er usikkert om hennes liv. Sansynligvis kom hun fra en velstående familie, da gravminnet hennes var i marmor. Hun døde da hun var 12 eller 13 år gammel etter at hun nektet å gifte seg med sønn til byprefekten Sempronius. Hun ble henrettet ved å få halsen gjennomboret. Levninger undersøkt på 1900-tallet som ble funnet i Lateranpalasset, bekrefter alder og henrettelsemetode.
Blastophaginae

Utseende

Disse vepsene er som regel små, mellom 1 og 3 millimeter. Det er ofte stor forskjell mellom kjønnene. Hos flere av artene er hannene vingeløse.

Levevis

Forskjellige plantearter i fikenslekten er knyttet til forskjellige arter av fikenveps, slik at én planteart gjerne har bare én enkelt fikenvepseart til å bestøve seg.
Til de mest kjente hører artene i slekten Blastophaga, som bestøver flere av de spiselige fikenartene. Man visste om dette allerede i oldtiden. De legger sine egg og klekkes ut i de ville geitefikenplantene. Bestøvningen av fiken skjer ved at fikenvepsen kryper inn et lite hull i fikenen. Innvendig i fikenen er full av hunnblomster og når vepsen legger noen egg, bestøves blomstene. Ikke lenge etter eggleggingen dør vepsen.
Larvene klekkes etter en tid og utvikles i blomstene eller i små galler.
Hanner er ofte vingeløse og klekkes først.  De parer seg med hunnvepsene mens de ennå er i puppestadiet, ved at de biter hull i gallen der hunnen ligger. Når hunnen forlater puppen får hun med seg blomsterstøv fra hannblomster.
Hvis de oppsøker trær som frembringer spiselige fiken, vil de ikke få lagt egg og dør uten å ha lagt eggene.
Fuzhou (Jiangxi)

Fuzhou (kinesisk: 抚州市; pinyin: Fǔzhōu Shì) er et byprefektur i provinsen Jiangxi i Kina. Byen var tidligere kjent under navnet Linchuan.
Fuzhou ligger sønnenfor provinshovedstaden Nanchang. Byprefekturet har et areal på 18.817 kvadratkilometer og et innbyggertall på 3,6 millioner (2000).
Det gamle Linchuan er historisk viktig; herfra kom viktige personligheter som Wang Anshi, en reformvennlig statsmann under Song-dynastiet, Zeng Gong, en viktig vitenskapsmann og historiker, og Tang Xianzu, en berømt dramatiker fra Ming-dynastiet.
Viktigste industrier i regionen er næringsmiddel-, tekstil- og bilindustriene.
Manitoba

Natur

Størstedelen av Manitoba består av grunnfjellsplatå med barskog, som går over i tundra i nord. Området dreneres av elvene Nelson og Churchill, som renner ut i Hudson Bay. Det  høyeste punktet er Baldy Mountain som stiger 832 meter over havet, og ligger nær grensen til Saskatchewan. Den sørlig delen av Manitoba er flat og fruktbar. Klimaet er kontinentalt med varme somrer og svært kalde vintrer.

Befolkning

Den etniske sammensetningen er variert. Etterkommere av skotsk-irske emigranter, tyskere, skandinaver, ukrainere og franskmenn er blant de viktigste etniske gruppene. I nord bor det indianere og inuiter. Omkring 75% av befolkningen bor i byer. Den største byen er hovedstaden Winnipeg.
All That You Love Will Be Carried Away

Handling

Alfie Zimmer, en reisende selger som tilbyr hurtigmiddager og strekkodelesere, stanser på et Motel 6 i Nebraska for en natt. Han finner seg til rette, og finner frem en pistol, klar til å begå selvmord fordi han ikke lenger klarer å leve på den måten han nå lever.
Alfie har en kone, en datter, og en rar hobby: han samler på toalettgraffiti som han har kommet over på sine mange, lange og ensomme reiser. Han begynte å skrive ned skribleriene på vegger som uten synlig grunn fanget hans oppmerksomhet, men ble senere fascinert av disse meldingene. Alfie har fylt opp en hel notisblokk med sitater som "Save Russian Jews, collect valuable prizes" og "Mammon is the king of New Jersey."
I hans ensomme liv som en reisende selger, med kun mil etter mil med tom vei som sitt reisefølge ble disse "stemmene på veggene" hans venn; noe han kunne tenke på mens han kjørte, noe viktig, noe som "snakket" til ham.
Alfie bestemmer seg for at å ta sitt eget liv ville være lettere enn å endre livet sitt, men hver gang han gjør seg klar til å begå selvmord, bekymrer han seg for at det å etterlate en notisblokk, stappfull med det som ser ut som en gal manns skriblerier, vil fremstille han som gal for de som finner ham. Alfie vil skrive en bok om graffitien, og kommer også på en tittel, men vet at å fortelle videre vil gjøre vondt. Mens han ståre ute i den bitende kulden en vintersnatt, mens han sutrer for seg selv, bestemmer han seg for en plan: på andre siden av et jorde bak motellet ligger det et gårdshus med lys i vinduene. I snøstormen forsvinner lyset ofte. Han bestemmer seg for, at om lyset skulle dukke opp igjen før han har telt til 60, skal han skrive boken. Hvis lyset derimot ikke dukker opp igjen, vil han kaste notisblokken inn på jordet, for så å gå inn, og skyte seg selv.
Historien avsluttes med at Alfie står i snøstormen, og begynner å telle.

TV-, film- og teaterversjoner

Denne historien ble gjort om til seks forskjellige Dollar Baby kortfilmer. Filmene ble laget av Scott Albanese, Brian Berkowitz, Mark Montalto, Chi Laughlin & Natalie Mooallem, James Renner og Anthony Kaneaster.

Merknader

Sitatet "Save Russian Jews! Collect Valuable Prizes!" finnes også i It.
Centre-du-Québec

Centre-du-Québec er en administrativ region, et fylke, i provinsen Québec i Canada. Regionen befinner seg sør for elva Saint-Laurent (Saint-Lawrence) på motsatt side av Trois-Rivières. Regionen består av 5 «regionkommuner», (MRC, municipalité regionale de comté) og 83 kommuner.
Klovn (sesong 6)

Episode 52

«Sivsko og ægget» ble første gang sendt 9. mars 2009.
Mia vil kjøpe en ny stol, men Frank ser ingen grunn til å investere i så dyre møbler. Han mener at de heller bør bruke pengene på en felles gressklipper til dem og naboen, men innholdet i Franks fuglekasse ødelegger det gode naboskap. Men flere problemer oppstår. Han utgir seg for å være en av Muhammed-tegnerne og etter å ha hoppet på naboens bål med et par tresko, brenner huset deres ned.

Episode 60

«Falsk Lorte Alarm» ble første gang sendt 27. april 2009 og er seriens siste episode.
Frank, Mia, Casper og Iben er på skiferie på Hovden i Norge. Frank har tenkt å fri til Mia ved å legge en ring i isen hennes, men det skjer ikke uten komplikasjoner. Alt ser ut til å gå galt da Pivert og Bodil er på samme sted og Bodil ved et uhell spiser isen med ringen oppi.
Harley Davidson and the Marlboro Man

Harley Davidson og Marlboro Man er en actionfilm fra 1991 med Mickey Rourke og Don Johnson. Filmen ble skrevet av Don Michael Paul og regissert av Simon Wincer.
Filmen var en kritisk og økonomisk fiasko, og tjente bare 7 millioner dollar (budsjettet ble anslått til 23 millioner dollar). Den ble litt av en kultklassiker etter sin utgivelse til video. Den fremsto som en stereotypisk "mannlig syklist" film.

Sammendrag av handlingen

Handlingen er lagt til 1996. Harley Davidson (Mickey Rourke) sitter på et motellrom i Texas hvor han hører om ett nytt farlig narkotisk stoff som heter "Crystal Dream" på radioen. Betydningen av dette stoffet kommer ikke opp igjen før senere i filmen. Harley møter deretter en god venn, en cowboy med kallenavnet The Marlboro Man (Don Johnson). De to vennene planlegger å gjennomføre et bankran for å redde baren til en venn fra å bli tvangssolgt og erstattet av en skyskraper. Etter å ha ranet en pansret bil, oppdager de lasten de stjal ikke er penger, men det narkotiske stoffet "Crystal Dream". Eieren av banken er involvert i narkotikahandel, og han krever å få tilbake alt stoffet de stjal. En gruppe tungt bevæpnede leiemordere - som arbeider for banken - tar opp jakten på Harley og Marlboro.
Bentse Brug

Bentse Brug var et industrianlegg som lå ved Akerselva i Oslo mellom dagens Bentsebrua og Lilleborg fra 1696 til 1898/99. Dagens adresse er Bentsegata 31-35. Andre benevnelser på anlegget var Bentse Papirmøller, Øvre Mølle, Øvre Papirmølle, Drewsen & Søn, Akerselvens Papirfabriker og Akerselven-Embretsfos.
Bentse Brug var opprinnelig en papirmølle anlagt av Ole Bentsen etter at han fikk kongelig privilegium av Christian V på å bygge en mølle i Christiania. Den var den første av sitt slag i Norge og skulle utvikle seg til å bli en pionerbedrift for norsk papirindustri.
Med skiftende eiere og under forskjellige navn ble bedriften drevet til 1889 da den gikk konkurs. Fabrikken ble kjøpt opp og modernisert og virksomheten drevet videre under navnet Akerselvens Papirfabriker inntil den ble nedlagt. Fabrikkbygningene ble kjøpt av Myrens Verksted i 1912 og brukt til verkstedlokaler. Deler av bygningsmassen sto helt til 1950-tallet. På dette tidspunkt hadde DeNofa Lilleborg kjøpt tomten og den gamle teglstensbygningen som var hovedbygningen til Bentse Brug ble revet mellom 1956 og 1959, sannsynligvis på oppdrag fra Lilleborg.

Industriell produksjon

Etter hvert som årene gikk fikk møllen konkurranse av andre, særlig fra Nedre Papirmølle - senere kalt Glads mølle som var blitt etablert av handelshuset Collett & Leuch i 1736. De to papirmøllene ble drevet sammen i årene 1748–1789/1798.
I 1807 er Ludvig Mariboe eier av Bentse Brug. Han fikk reist en ny papirmølle på østsiden av Akerselva.
De neste eierne var tre kjøpmenn – S. Mostue, N. Borchsenius og Jacob Juel – og under disse tok papirbedriften steget inn i den industrielle tidsalderen. I 1838 kjøpte papirfabrikken Norges første papirmaskin. Den var bygget i London av Bryan Donkin. Det medførte at produksjonen ble mye mer effektiv selv om man fremdeles benyttet cellulosefibre fra kluter.
Adolf Bredo Stabell og Oluf Nicolai Roll overtok fabrikken i 1851. Stabell var blant annet sjefredaktør i Morgenbladet, Roll var engasjert i flere industriprosjekter langs Akerselva og har tegnet flere fabrikker.
Laurent Fabius

Bakgrunn

Laurent Fabius var sønn av antikvitetshandleren André Fabius (1908–1984), en askenasisk jøde som konverterte til katolisismen under første verdenskrig. Moren var Louise Strasburger-Mortimer (1911-2010), en amerikansk katolikk. Foreldrene oppdro gutten i den katolske tro. Han hadde sin skolegang ved parisgymnasiene Janson-de-Sailly og Lycée Louis-le-Grand, og fortsatte deretter ved to elitehøyskoler, først Institut d'études politiques i Paris (avslutning som agrégé i filosofi), og så ved ENA (avgangsklassen 'François Rabelais' (1971–1973)). 
Etter endt utdannelse begynte han i statstjeneste i 1973 og ble Cour des Comptes og i 1981 rapportør i statsrådet.

Politikk

Fabius hadde tidlig sluttet seg til kretsen rundt François Mitterrand, som han arbeidet tett sammen med i de påfølgende år. 
Da Mitterrand ble valgt til president i 1981, ble Fabius hans budsjettminister. To år etter ble han industri- og forskningsminister. I 1984 ble han landets statsminister, 37 år gammel. 
Han ble betegnet som sosialliberal i motsetning til forgjengeren Pierre Mauroy, som anses for å være mer tradisjonell sosialist. Da sosialistpartiet tapte valget i 1986, gikk han av.
I 2005 anbefalte Laurent Fabius de franske velgerne å stemme «Non» til EUs forfatningstraktat. Mange observatører har antydet at det var snakk om en strategisk manøver for å komme i posisjon foran presidentvalget i 2007, snarere enn et uttrykk for Fabius' politiske overbevisning.
I slutten av 2006 trakk han tilbake sitt presidentkandidatur, da alle opinionsmålinger pekte på Ségolène Royal som den sosialisten med størst sjanser til å bli valgt til Frankrikes president i 2007. Fabius tilhører partiets venstreside og har ofte befunnet seg i opposisjon mot majoritetsgrupperingen, først mot Lionel Jospin og senere mot François Hollande.
I 2012 ble han Frankrikes utenriksminister. Han hadde dette vervet først i Regjeringen Valls og denere i regjeringen Valls II. Den 10. februar 2016 ble det kjent at han går av som utenriksminister og at han er nominert til posten som leder for Forfatningsrådet (Conseil constitutionnel).
Fabius ble i 2000 hedret med storkors av Den Kongelige Norske Fortjenstorden.
Apoteket Bien i Bergen

Apoteket Bien flyttet apotek fra Danmarks plass (i Fjøsangerveien 30) i Bergen til nye lokaler i Solheimsgaten 15 og heter nå Vitusapotek Bien Bergen. Stedet hvor apoteket flyttet fra 1. juli 2001 er i dag kjent som Bien Bar.

Bygningen

Forløperen for apoteket Bien, Solheimsviken apotek, ble oppettet i 1913. I 1939 fikk apotekeren departementets samtykke til å flytte apoteket. Bygningen apoteket holdt til i er en del av Danmarks plass, tegnet av arkitekt Ole Landmark (1885 – 1970). Landmark har tegnet Forum kino og hele Danmarks plass (1936). Danmarks plass skulle ha bygninger på alle sidene, men vestsiden ble aldri fullført.

Eksteriør

Apotekets fasade er trukket inn i forhold til vegglivet ovenfor, har granittsokkel, mineralittpusset sokkeletasje og store vindusfelt med horisontale sprosser.

Interiør

Interiøret er tegnet av arkitektene Fredrik Arnesen og Arthur Darre Kaarbø. Det preges av rette linjer og halvsirkler, typiske stiltrekk fra funksjonalismen.
Apoteket har en t-formet grunnplan og interiøret preges av en konkav, halvsirkelformet skranke. Treverket er flammebjørk med sort linoleum på skranken og på arbeidsbenker. Beslag, veskehyller og deler av interiørets belistning er i forkrommede stål. Belysningen består delvis av sirkelformede noenrør i himlingen og vertikalstilte noenrør innbygd i innredningen. Venterommet, som ligger til venstre for inngangspartiets består av en sofa, to lenestoler og et sirkulært bord.

Fredning

Apoteket var inntil det flyttet landets best bevarte apotekanlegg fra denne perioden. Apoteket ble pusset opp i 1985 og det ble gjort noen endringer på det opprinnelige interiøret. I 1993 ble apoteket Bien vedtaksfredet av Riksantikvaren. Fredningen omfatter fasade mot gaten, offisinet (ekspedisjonslokale) med fast inventar, inkludert sittegruppen for publikum med sofa, bord og to stoler. Det var da et av landets tre fredete apotekoffisin der det fortsatt var full apotekdrift. 
I alt er det fredet åtte apotekbygninger. I 2009 er det bare Svaneapoteket i Oslo som fortsatt har apotekdrift i et fredet offisin. Apoteket Bien er nå flyttet til Solheimsgaten og apoteklokalet brukes av Bien Bar.

Lovbrudd

Da apoteket flyttet, sto lokalet lenge tomt og en prøvde å få annen virksomhet inn i lokalene. Da deler av interiøret ble løsnet og flyttet til side i forbindelse med ombygging i lokalene bak offisinet, ble eierne av bygningen anmeldt for brudd på kulturminneloven. Eierne var Apotekerforeningens eget selskap, NAF-gårdene AS som hadde søkt om å få opphevet fredningen, men fått avslag.

Bien Bar

Gard Haugland, Petter Lidal og Erik Bruun besluttet å starte A/S Bien i januar 2006 etter å ha inngått leiekontrakt med NAF-gårdene for lokalene til Apoteket Bien. De startet derfor en bydelskafé med bred appell for at befolkningen i området og i Bergen by generelt kan få ta del i lokalenes historiske verdi og estetikk til store deler av døgnets tider. Kafeen ble innredet i tråd med lokalenes uttrykk og i stil med eksisterende interiør.
Hypancistrus

Taksonomi

Denne slekten er relativt ny, og ble beskrevet i 1991, med zebramalle som typeart. Den neste arten, Hypancistrus inspector ble beskrevet i 2002. I 2007 ble fire nye arter beskrevet. Det er imidlertid mange ubeskrevne arter enda. Disse benevnes ofte med L-nummer. Man har trodd at slekten ikke er monofyletisk, men dette synet har siden endret seg.
De lever i sakte- og moderat strømmende vann.
Anthobium

Utseende

Små (gjerne 2-3 millimeter), brede, blanke kortvinger, mer eller mindre rødlige på farge, hodet ofte svart. Kroppen er fint punktert. De ligner mye på slekten Olophrum men er mindre og kroppen litt flatere. Et annet kjennetegn er at de har en skarp tverr-list på siden av hodet rett bak hvert fasettøye. Pronotum er bredere enn langt, med rundede sider. Dekkvingene er forholdsvis lange og dekker gjerne ca. to tredjedeler av bakkroppen.

Levevis

Anthobium-artene lever på bakken, gjerne på skogbunnen. De er mest aktive som voksne om høsten.